Utanríkisráðherra segir að íslensk stjórnvöld hafa ekki beitt sér fyrir hagsmunum kjörræðismanns síns í Belarús. Þau hafi hins vegar leitað upplýsinga þegar óljósar fregnir bárust af því að hann kynni að lenda á lista yfir fólk sem sætir efnahagsþvingunum.
Þórdís Kolbrún Reykfjörð Gylfadóttir utanríkisráðherra mætti á fund stjórnskipunar- og eftirlitsnefndar Alþingis í dag. Þar ræddi hún samskipti íslenskra stjórnvalda við Evrópusambandið í aðdraganda þess að listi yfir fólk sem beitt var efnahagsþvingunum vegna framferðis stjórnvalda í Hvíta-Rússlandi. Hún sagði stjórnvöld hafa fengið óljósar ábendingar um að kjörræðismaður Íslands kynni að verða á þeim lista. Því stjórnvöld brugðist við með því að óska upplýsinga um málið. Hún þvertók hins vegar fyrir að íslensk stjórnvöld hefðu beitt sér fyrir hagsmunum kjörræðismannsins.
Ísland kærir sig ekkert um að vera með kjörræðismann sem á heima á refsilista. Það segir sig sjálft, það sér það hver maður. Það var eðlilegt að vilja vita hvort að hann væri það þótt svo að i þeim samskiptum hafi líka verið lýst áhyggjum af því að ef það væri svo þá hefði það áhrif á viðskiptalega hagsmuni Íslands. Það lá alveg fyrir vegna þess að bæði Ísland eins og önnur ríki líka, eða fyrirtæki innan þeirra, hafa átt í viðskiptum við Moshensky.
